Բելֆաստ

Բելֆասթ (, ․  ,  ; Béal Feirste․ bʲeːlˠ ˈfʲɛɾˠ(ə)ʃtʲə )), քաղաք Մեծ Բրիտանիայում, Հյուսիսային Իռլանդիա երկրամասում, պատմական Օլսթեր մարզում։ Բելֆասթը Հյուսիսային Իռլանդիայի վարչական կենտրոնն է, խոշորագույն բնակավայրը և գլխավոր նավահանգիստը։ Ընկած է Իռլանդական ծովի  Belfast Lough ծոցի  և նրա մեջ թափվող Լագան գետի ափերինBeesley, S. and Wilde, J. 1997. Urban Flora of Belfast. The Institute of Irish Studies and The Queen's University of Belfast. ISBN 0 85389 695 X։ Զբաղեցնում է շուրջ 115 քառակուսի կիլոմետր տարածք, որի հիմնական մասը մտնում է Անթրիմ կոմսության, որոշ հատվածներ՝ Դաուն կոմսության կազմի մեջ։ Քաղաքի բնակչությունը 2021 թվականի տվյալներով կազմում է 345․418 մարդ, իսկ նրա անունը կրող մետրոպոլային տարածքում ապրողների թիվը 671․559 է(այդ ցուցանիշով Մեծ Բրիտանիայում զբաղեցնում է 14-րդWoodlands  — What is the population of Britain's major cities?, իսկ Իռլանդիա կղզում՝ երկրորդ տեղը՝ 1-ին տեղը զիջելով Դուբլինին)։ Բելֆասթում են գտնվում Հյուսիսային Իռլանդիայի օրենսդիր մարմնի և կառավարության նստավայրերը։ Քաղաքն ունի երկու համալսարան։ Նրա բնակիչներին ու հյուրերին սպասարկում է երկու օդանավակայան։

 Պատմություն 
Բնակավայրը առաջին անգամ հիշատակվել է 12-րդ դարում, Belfeirsde անվանումով։

Բելֆասթը պատմականորեն եղել է վուշե գործվածքեղենի ու ծխախոտի արտադրության և նավաշինության կենտրոն։ Այստեղ հիմնադրված Harland and Wolff նավաշինական խոշորագույն ընկերության նավաշինարանում է կառուցվել և Բելֆասթի նավահանգստից է 1912 թվականին ծով դուրս եկել հանրահայտ Տիտանիկ նավը։

Բնակավայրը քաղաքի կարգավիճակ է ստացել 1888 թվականին։  

Բելֆասթը երկար տարիներ եղել է կրոնական (կաթոլիկների ու բողոքականների միջև) ու քաղաքական (Իռլանդիայի Հանրապետության հետ միավորվել ցանկացողների և Մեծ Բրիտանիայի կազմում մնալու կողմնակիցների միջև) արյունալի հակամարտությունների թատերաբեմ․ դա իր արտացոլումն է գտել մի շարք գեղարվեստական գրքերում, երգերում, կինոնկարներում, տեսախաղերում։ 1998 թ․ Բելֆասթյան հաշտության համաձայնագրի կնքմանը հաջորդած տարիներից դարձել է բուռն թափով զարգացող քաղաք, զբոսաշրջային կենտրոն։

 Կլիմա 
Բելֆասթը, հյուսիսային լայնությունում գտնվելով հանդերձ, ունի համեմատաբար մեղմ, անձրևառատ կլիմա, որը պայմանավորված է այդ քաղաքի ծովամերձ դիրքով և Գոլֆստրիմի ազդեցությամբ։

մինի|ձախից|Royal Avenue Belfast
մինի
մինի|Հյուսիսային Իռլանդիայի գլխավոր ասամբլեան
մինի|աջից|Բելֆասթը գիշերով

 Քույր քաղաքներ 
Բելֆասթի քույր քաղաքներն են՝
  Նեշվիլ, ԱՄՆ«Sister Cities Online Directory: UK, Europe .» Sister Cities International. Retrieved on 17 November 2011.
  Բոնն, Գերմանիա
  Հեյֆեյ, Չինաստան«Belfast signs sister city agreement with Hefei .» 4NI.co.uk . Retrieved on 19 February 2008.
  Վոնջու, Հարավային Կորեա

 Ծանոթագրություններ 

 Գրականություն Բելֆասթի մասին 
 Beesley, S. and Wilde, J. 1997. Urban Flora of Belfast. Institute of Irish Studies & The Queen's University of Belfast.
 Deane, C.Douglas. 1983. The Ulster Countryside. Century Books. ISBN 0-903152-17-7
 Gillespie, R. 2007. Early Belfast. Belfast Natural History & Philosophical Society in Association with Ulster Historical Foundation. ISBN 978-1-903688-72-4.
 Nesbitt, Noel. 1982. The Changing Face of Belfast. Ulster Museum, Belfast. Publication no. 183.
 Scott, Robert. 2004. Wild Belfast on safari in the city. Blackstaff Press. ISBN 0-85640-762-3.
 Walker, B.M. and Dixon, H. 1984. Early Photographs from the Lawrence Collection in Belfast Town 1864–1880. The Friar's Bush Press, ISBN 978-0-946872-01-5
 Walker, B.M. and Dixon, H. 1983. No Mean City: Belfast 1880–1914. ISBN 0-946872-00-7.

 Արտաքին հղումներ 

 Հյուսիսային Իռլանդիայի տուրիզմի մասին կայք էջ
 Բելֆասթ

Կատեգորիա:Առափնյա բնակավայրեր
Կատեգորիա:Բրիտանական մայրաքաղաքներ
Կատեգորիա:Եվրոպական մայրաքաղաքներ
Կատեգորիա:Եվրոպայի նավահանգստային քաղաքներ
Կատեգորիա:Եվրոպայի քաղաքներ
Կատեգորիա:Համալսարանական քաղաքներ
Կատեգորիա:Հյուսիսային Իռլանդիայի քաղաքներ
Կատեգորիա:Մեծ Բրիտանիայի նավահանգիստներ
Կատեգորիա:Մեծ Բրիտանիայի քաղաքներ
Կատեգորիա:Նավահանգստային քաղաքներ
Կատեգորիա:Օլսթեր